**Az alsós munkaközösség véleményezése a Komáromi Petőfi Sándor Általános Iskola igazgatói munkakörének betöltéséről**

A kiírt pályázatra két fő jelentkezett.

Molnár Csaba Attiláné

A pályázó 1984 óta a tantestület tagja, 15 éve igazgató helyettes. Az évek során folyamatosan képezte magát, jó kapcsolatot alakított ki az iskolán kívüli szervezetekkel is.

Programjából kiderül, hogy jól ismeri az intézmény helyzetét. Jól látja, hogy a korszerű oktatás érdekében több változtatás is időszerűvé vált, melyet a tantestület tagjaival karöltve kíván véghezvinni.

Fő feladatának a közösségépítést tartja, a felmerülő problémákat demokratikus módon kívánja megoldani. Intézményvezetőként épít a munkaközösségek munkájára.

Prioritásai közé tartozik az oktató-nevelő munka színvonalának emelése. A matematika oktatás eredményesebbé tétele, drámapedagógia ismételt bevezetése, mérések.

A pedagógusok szakmai felkészültségéről óralátogatásokkal kíván meggyőződni, mely után fontosnak tartja a rövid szakmai konzultációt is.

Nagy hangsúlyt fektet a külső kapcsolatok ápolására, az iskola arculatának fejlesztésére.

A nevelőtestület motiválttá tételére törekszik.

A pályázat szerkezetileg jól felépített. Szövegezése közérthető. A szakmai munka legtöbb területét érinti.

Véleményünk szerint Molnár Csaba Attiláné jelölt alkalmas a kiírt vezetői tisztség betöltésére a benyújtott pályázata alapján.

Komárom, 2017. április 23. Vargáné Orbán Erzsébet munkaközösség vezető

**Az alsós munkaközösség véleményezése a Komáromi Petőfi Sándor Általános Iskola igazgatói munkakörének betöltéséről**

Takács Miklós István

A pályázó szakmai önéletrajza részletes. Folyamatosan képezte magát, publikációi jelentek meg.

A jelölt szereti a kihívásokat, buzog benne a tenni akarás, munkáját szolgálatnak tekinti. Kiterjedt vezetői tapasztalattal rendelkezik.

A jelenlegi munkahelyén 2016 augusztusa óta dolgozik. Ajándékként élte meg a kollegiális légkört. Célja a hosszú távú érdekek szem előtt tartása, demokratikus stílusban.

Programjában fontosnak tartja az intézmény szakszerű működtetését, takarékos gazdálkodás mellett. Törekszik a múlt értékeinek megtartására, de a fejlődés érdekében számos változtatást tervez.

Fontosnak tartja a széles körű kapcsolattartást, elképzelései a jövőbe tekintenek. Az iskola biztonságos működését tartja szem előtt, minőségibb munkával (mérési értékelési rendszerek, rendszeres ellenőrzések).

Sok fejlesztést tervez: tornacsarnok, nyelvi képzések, drámapedagógia bevezetése, egész napos iskola megvalósítása, könyvtárfejlesztés, informatikai eszközpark bővítése, német nyelv szakkör szintű bevezetése.

Felelősséget érez a pedagógusokért, az iskola dolgozóiért, és a tanulókért egyaránt. Törekszik a kollégákat motiválttá tenni.

Véleményünk szerint Takács Miklós István jelölt alkalmas a kiírt vezetői tisztség betöltésére a benyújtott pályázata alapján.

Komárom, 2017. április 23. Vargáné Orbán Erzsébet munkaközösség vezető